న్యూఢిల్లీ: ప్రతిపక్షాల ఉమ్మడి అభ్యర్ధిని ఖరారు చేసేందుకు కాంగ్రెస్ పార్టీ అధ్యక్షురాలు సోనియా గాంధీ యత్నాలు ముమ్మరం చేశారు. కాంగ్రెసేతర రాజకీయ పార్టీల నేతలతో ఆమె ఫోన్లో మాట్లాడుతున్నారు. ఇప్పటికే ఆమె సమాజ్వాదీ పార్టీ అధినేత ములాయం సింగ్ యాదవ్తో, రాష్ట్రీయ జనతాదళ్ అధ్యక్షుడు లాలూ ప్రసాద్ యాదవ్తో ఫోన్లో మాట్లాడారు. శరద్ పవార్, మమతలతో ఇప్పటికే మంతనాలు పూర్తయ్యాయని తెలుస్తోంది. యూపిఏలోని మిగతా పక్షాలతోనూ ఆమె సంప్రదింపులు జరుపుతున్నారు. అటు రాహుల్ కూడా రంగంలోకి దిగారు. ఇప్పటికే ఆయన అఖిలేష్ యాదవ్తో ఫోన్లో మాట్లాడారు. ప్రతిపక్షాల మధ్య ఏకాభిప్రాయం తీసుకువచ్చేందుకు సోనియా, రాహుల్ తీవ్రంగా యత్నిస్తున్నారు. ప్రణబ్ పదవీకాలం ముగియనుండటంతో ప్రతిపక్షాల తరపు అభ్యర్ధి ఎవరనేదానిపై సర్వత్రా ఆసక్తి నెలకొంది. అటు ఎన్డీయే తరపు రాష్ట్రపతి అభ్యర్ది ఎవరనే విషయం కూడా ఇంకా తేలలేదు.
newdhilly: pratipakshaala ummadi abhyardhini khararu chesenduku congress party adhyakshuraalu sonia gaandhi yatnaalu mummaram chesaru. kaangresetara rajakeeya paarteela nethalatho aame fonlo maatlaadutunnaaru. ippatike aame samajwadi party adhinetha mulayam sing yaadavto, rashtriiya janatadal adhyakshudu laaluu prasad yaadavto fonlo matladaru. sharad pawar, mamatalatho ippatike mantanaalu puurtayyaayani telustondi. upaloni migata pakshaalatoonuu aame sampradimpulu jaruputunnaru. atu rahul kuudaa rangamloki digaaru. ippatike aayana akhilesh yaadavto fonlo matladaru. pratipakshaala madhya ekabhiprayam teesukuvachenduku sonia, rahul teevramgaa yatnistunnaru. pranab padaveekaalam mugiyanundatamto pratipakshaala tarapu abhyardhi evaranedaanipai sarvatra aasakti nelakondi. atu endeeye tarapu rashtrapati abhyardi evarane vishayam kuudaa inka telaledu.